google/wiki40b huggingface dataset:
4. obvod (Paríž)

Geografia

S rozlohou 1,601 km² je 4. obvod tretím najmenším obvodom v Paríži.

Demografia

3. obvod dosiahol svoj vrchol počtu obyvateľov v období pred rokom 1861, teda v čase svojho vzniku v rámci reorganizácie Paríža v roku 1860. Podľa posledného sčítania ľudí (v roku 1999) mal 30 675 obyvateľov, pričom počet ponúkaných pracovných miest bol 41 424.

Dejiny

Ostrov Île de la Cité bol osídľovaný od 1. storočia pred Kr., keď ho začal obývať galský kmeň Pariziov. V ranom stredoveku bol po prvýkrát osídlený pravý breh Seiny. Od konca 19. storočia bola štvrť Le Marais osídlená významným židovským obyvateľstvom, ulica Rue des Rosiers bola srdcom ich spoločenstva s veľkým množstvom kašrutských reštaurácií. Od 90. rokov minulého storočia ovplyvnila gayská kultúra túto štvrť a bolo otvorených mnoho barov a kaviarní v priestore pri radnici.
Through the Night

Hudobné video

Hudobné video k skladbe bolo vydané cez YouTube dňa 9. júla 2012 s celkovou dĺžkou tri minúty a štyri sekundy.
Svetový pohár v biatlone 2015/2016

Situácia Slovenska pred SP

Slovensko má rovnako ako predchádzajúcu sezónu aj túto štyroch zástupcov u mužov a žien. Staronovým trénerom slovenskej mužskej biatlonovej reprezentácie na túto sezónu sa stal Juraj Sanitra. Slovenský zväz biatlonu predĺžil jeho zmluvu a vymenoval novú reprezentačnú trénerku žien. Stala sa ňou bývala biatlonistka Anna Murínová, ktorá bola v minulom ročníku asistentka reprezentačného trénera. Pavel Kobela, ktorý viedol družstvo žien minulú sezónu, sa funkcie vzdal po nespokojnosti v ženskom tíme.
24. októbra 2015 prezídium Slovenského biatlonového zväzu odvolalo z postu po piatich rokoch svojho prezidenta Jána Hyžu. Oficiálnym dôvodom bolo nedostatočné hájenie záujmov slovenského biatlonu a nespokojnosť s finančnou politikou zväzu. Do ďalšieho valného zhromaždenia, ktoré bolo naplánované na apríl 2016, poverila vedením zväzu Tomáša Fuska.
Spomedzi slovenských žien bola minulý ročník najlepšia Jana Gereková, ktorá skončila na 19. mieste v celkovom rebríčku. Anastasia Kuzminová, ktorá ukončila minulú sezónu pre tehotenstvo, nie je rozhodnutá, či sa zúčastní na niektorom z podujatí Svetového pohára, respektíve či pocestuje na majstrovstvá sveta. Nevylučuje možnosť, že sa v Svetovom pohári objaví, ale iba na jeho konci. Pred touto sezónou už začala s jednofázovými pretekmi.
Z mužov bol v predchádzajúcom ročníku najlepší Matej Kazár na 55. mieste, ktorý bol zo Slovákov najlepší aj v IBU Cupe, kde skončil na 56. mieste. Martin Otčenáš vo svetovom pohári skončil na 75. mieste, po dvoch bodoch v celkovom hodnotení mali Miroslav Matiaško a Tomáš Hasilla.
Ženská i mužská štafeta skončila na rovnakom 14. mieste.
James Coburn

Životopis

Od detstva hral ochotnické divadlo, študoval dramatické umenie na dvoch kalifornských univerzitách a neskôr aj súkromne v New Yorku. Počas druhej svetovej vojny narukoval a slúžil ako radista. Po vojne začal najprv hrať v San Diegu, a neskôr aj na newyorskom Broadwayi. V 50-tych rokoch 20. storočia začal hrať aj vo filme, spočiatku išlo skôr o menšie a epizódne roly vo westernoch. Predurčovala ho k tomu hlavne ostro rezaná tvár a štíhla postava. Najväčšiu slávu a všeobecnú známosť mu priniesla výborne zahraná rola neohrozeného pištolníka a vrhača nožov vo svetoznámom westerne Sedem statočných, kde hral postavu Britta. Aj neskôr hral často pištolníkov, kriminálnikov, dobrodruhov a detektívov v rôznych dobrodružných, špionážnych a kriminálnych filmoch. V roku 1998 sa dočkal aj Oscara za vedľajšiu rolu alkoholického otca vo filmovej dráme Utrpenie.
Patril medzi propagátorov filmového kaskadérstva a ázijských bojových umení, obdivoval automobilové preteky a orientálnu filozofiu. V závere života sa uplatnil tiež ako moderátor a sprievodca dokumentárnych filmov s touto tématikou. Zomrel vo veku 74 rokov na infarkt myokardu.
L’Herbergement

Poloha

Obec má rozlohu 16,75 km². Najvyšší bod je položený 72 m n. m. a najnižší bod 39 m n. m.

Obyvateľstvo

Počet obyvateľov obce je 2 694 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Rânes

Poloha

Obec má rozlohu 34,18 km². Najvyšší bod je položený 317 m n. m. a najnižší bod 196 m n. m.

Obyvateľstvo

Počet obyvateľov obce je 1 073 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Ytres

Poloha

Obec má rozlohu 4,26 km². Najvyšší bod je položený 133 m n. m. a najnižší bod 94 m n. m.

Obyvateľstvo

Počet obyvateľov obce je 436 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Jazennes

Poloha

Obec má rozlohu 10,84 km². Najvyšší bod je položený 52 m n. m. a najnižší bod 22 m n. m.

Obyvateľstvo

Počet obyvateľov obce je 482 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Anglure-sous-Dun

Poloha

Obec má rozlohu 7 km². Najvyšší bod je položený 601 m n. m. a najnižší bod 373 m n. m.

Obyvateľstvo

Počet obyvateľov obce je 167 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Maillebois

Poloha

Obec má rozlohu 41 km². Najvyšší bod je položený 191 m n. m. a najnižší bod 137 m n. m.

Obyvateľstvo

Počet obyvateľov obce je 970 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
IONIS Education Group

IONIS Education Group je skupina súkromných vysokých škôl vo Francúzsku. Skupina vznikla v roku 1980 a má viac ako 20 000 študentov a 62 000 absolventov (v roku 2015). V súčasnosti vzdeláva v oblastiach obchodu, IT, letectva, energetiky, dopravy, biológie, manažmentu, financií, marketingu, komunikácii a dizajnu. Členmi skupiny je 23 škôl.
Chrám Kristovho vzkriesenia

Chrám Kristovho vzkriesenia - Spasiteľa na krvi (rus. Собо́р Воскресе́ния Христо́ва на Крови́, Храм Спа́са-на-Крови́) je petrohradský pravoslávny chrám, ktorý bol vybudovaný na mieste, kde bol v roku 1881 spáchaný atentát na imperátora Alexandra II., ktorý na následky atentátu zomrel. Chrám dal postaviť jeho syn Alexander III. na pamiatku zavraždeného cára.

História chrámu

Stavba sa začala budovať v roku 1883 a dokončená bola v roku 1907. Nachádza sa pri Gribojedovom kanáli. Vysoká je 81 metrov a zmestí sa do nej 1 600 ľudí. Hlavným architektom bol menej známy A. A. Parland. V chráme sa nachádza 7 500 metrov štvorcových vzácnych mozaík. Stavba je vybudovaná v starom ruskom štýle a nápadne pripomína chrám Vasilija Blaženého v Moskve. V rokoch komunistickej diktatúry bol chrám zatvorený a vydrancovaný. Moziky a vzácne ikony boli poškodené. Určitú dobu slúžil chrám ako sklad ovocia a zeleniny, čo bolo vrcholom boľševického barbarstva. Chrám dlho chátral, po čase bol rekonštruovaný. Pre verejnosť bol otvorený v roku 1997 a 23. mája 2004 sa v ňom konala po mnohých rokoch prvá pravoslávna liturgia. Stáva sa hlavným bodom turistov, ktorí prichádzajú do bývalého hlavného mesta Ruska.
Eckwersheim

Poloha

Obec má rozlohu 7,46 km². Najvyšší bod je položený 183 m n. m. a najnižší bod 139 m n. m.

Obyvateľstvo

Počet obyvateľov obce je 1 421 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Bellechaume

Poloha

Obec má rozlohu 24,51 km². Najvyšší bod je položený 289 m n. m. a najnižší bod 119 m n. m.

Obyvateľstvo

Počet obyvateľov obce je 443 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Saint-Michel-Labadié

Polohopis

Saint-Michel-Labadié má rozlohu 9,78 km². Najvyšší bod je položený 573 m n. m. a najnižší bod 262 m n. m.

Obyvateľstvo

Saint-Michel-Labadié má 84 obyvateľov (2009).
Graf vývoja obyvateľstva:
Zdroje: INSEE
Rieux-en-Cambrésis

Poloha

Obec má rozlohu 7,66 km². Najvyšší bod je položený 87 m n. m. a najnižší bod 43 m n. m.

Obyvateľstvo

Počet obyvateľov obce je 1 518 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Saint-Martin-sur-Écaillon

Poloha

Obec má rozlohu 5,3 km². Najvyšší bod je položený 103 m n. m. a najnižší bod 48 m n. m.

Obyvateľstvo

Počet obyvateľov obce je 525 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Étupes

Poloha

Obec má rozlohu 9,87 km². Najvyšší bod je položený 406 m n. m. a najnižší bod 319 m n. m.

Obyvateľstvo

Počet obyvateľov obce je 3 509 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Východné Tatry

Geomorfológia

Východné Tatry patria do geomorfologického celku Tatry, Fatransko-tatranskej oblasti, subprovincie Vnútorné Západné Karpaty, provincie Západné Karpaty, podsystému Karpaty a Alpsko-himalájskej sústavy. Na území Slovenska nadväzujú na západe na podcelok Západné Tatry, na juhu hraničia s Tatranským podhorím a Popradskou kotlinou (Podtatranská kotlina), na východe s Repiskom (Spišská Magura) a na severe so Ždiarskou brázdou (Podtatranská brázda).

Doliny

Doliny prebiehajú od hlavného hrebeňa prevažne severojužným smerom, v Belianskych Tatrách je to západovýchodný smer. Najdlhšou dolinou Tatier je Bielovodská dolina, ktorá je jedinou dolinou pohoria alpského rázu. Vo Vysokých Tatrách je 135, v Belianskych 24 dolín, kotlín a žľabov.

Vodstvo

Východné Tatry sú súčasťou povodia Váhu a Popradu, niekoľko menších tokov zo severnej strany hrebeňa odvádza vodu prostredníctvom riečky Bialky priamo do Dunajca. Západnú časť Vysokých Tatier odvodňuje Váh prostredníctvom svojich prítokov, centrálnu a východnú časť prítoky Popradu a severné svahy riečky Javorinka a Biela voda, rovnako ako všetky toky na poľskej strane, ústiace do Dunajca.

Turistika

Vysoké Tatry predstavujú najatraktívnejšiu turistickú destináciu tak na slovenskej, ako aj poľskej strane. Od konca 19. storočia boli vybudované viaceré strediská cestovného ruchu, situované na Ceste Slobody a trase Tatranskej elektrickej železnice. Na južnom úpätí Vysokých Tatier sú osady mesta Vysoké Tatry, z ktorých najvýznamnejšie sú Starý Smokovec a Tatranská Lomnica, osada Vyšné Hágy a Tatranská Polianka sú známe liečebnými zariadeniami. Vo východnej časti sa na centrum cestovného ruchu vyprofiloval Ždiar. 
Na území Východných Tatier je množstvo turistických chodníkov, zmieniť treba najmä Tatranskú magistrálu.
Vakokrt pieskový

Výskyt

Púštne a stepné oblasti centrálnej a západnej Austrálie, dáva prednosť pieskovým oblastiam.

Základné dáta

Dĺžka vakokrta pieskového je 12 až 18 cm. Jeho hmotnosť je 40 až 70 g. Dĺžka chvosta: 2- 2,5 cm.
Saint-Gelais

Poloha

Obec má rozlohu 16,4 km². Najvyšší bod je položený 93 m n. m. a najnižší bod 30 m n. m.

Obyvateľstvo

Počet obyvateľov obce je 1 733 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
NHL All-Rookie tím

NHL All-Rookie tím je pomyselný tím, zostavený z najlepších hráčov, ktorí odohrali v NHL svoju prvú sezónu.
Jonas Hiller

Začiatky

Svoj profesionálnu kariéru začal vo švajčiarskej najvyššej súťaže za klub HC Davos. Tu odohral šesť sezón v ktorých získal tri majstrovské tituly za rok 2002, 2005 a 2007. Tiež v roku 2004 a 2006 získal Spenglerov pohár. Svoju poslednú a zároveň najlepšiu sezónu mal v roku 2006-07, keď získal svoj posledný ligový titul a v základnej časti odohral 44 zápasov a 28 z nich vyhral. V máji 2007 podpísal zmluvu s NHL tímom Anaheim Ducks.

Anaheim Ducks

Svoj prvý zápas v NHL odohral 30. septembra 2007, v zápase proti Los Angeles Kings, v európskej tour v Londýne. V zápase chytil 23 striel a inkasoval len raz pri výhre Anaheimu 4 - 1.
Vedenie tímu mu začalo viac dôverovať a začal tvoril brankárskou dvojku z Jean-Sébastienom Giguèreom a vystriedal ruského brankára Iliu Bryzgalova ktorý prestúpil do klubu Phoenix Coyotes. V tejto sezóne odchytal 23 zápasov, v ktorých vychytal 10 zápasov s priemerom 2,06 góla na zápas a dosiahol 92,7% úspešnosti zákrokov.
Svoj prvé čisté konto v NHL zaznamenal v sezóne 2008-2009 dňa 16. novembra 200á v zápase proti Los Angeles Kings kde chytil všetkých 29 striel. V tejto sezóne dostal dôveru od vedenia tímu a bol menovanou jednotkou na play-off. Dňa 16. apríla 2009 odchytal svoj prvý zápas v play-off proti San Jose Sharks. V tomto zápase chytil všetkých 35 striel a dosiahol svoje prvé čisté konto v play-off. V tejto sérii nastúpil na všetkých šesť zápasov a aj vďaka nemu postúpil do semifinále konferencii. V semifinále sa stretli s tímom Detroit Red Wings kde Jonas odchytal všetkých sedem zápasov ale s tímom nepostúpil do ďalšieho kola.
30. januára 2010 podpísal štvorročné predlženie zmluvy z Anaheimom do sezóny 2013-14. Ďalšieho dňa prestúpil Jean-Sébastien Giguère do Toronta Maple Leafs a Jonas sa stal istou jednotkou Anaheimu.

Reprezentácia

Tréner Ralph Krueger ho nominoval na Majstrovstvá sveta v hokeji 2006 v lotyšskej Rige, do bránky sa však nedostal, pretože všetky zápasy odchytala švajčiarska jednotka David Aebischer. Nosí reprezentačný dres číslo 20.
Moussy-Verneuil

Poloha

Obec má rozlohu 6,43 km². Najvyšší bod je položený 160 m n. m. a najnižší bod 44 m n. m.

Obyvateľstvo

Počet obyvateľov obce je 129 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Tomáš Janovic

Životopis

Narodil sa v rodine úradníka a vzdelanie získaval v Bratislave a Košiciach, napokon však znovu v Bratislave, kde vyštudoval filozofickú fakultu Univerzity Komenského, odbor slovenčina a dejepis. Po ukončení štúdia nastúpil do redakcie satirického časopisu Roháč, kde pracoval v rokoch 1960 – 1991. Od roku 1991 sa venuje profesionálne literatúre...

Tvorba

Svoje diela začal publikovať v časopise Roháč už v roku 1954; knižný debut mu vyšiel v roku 1959. Venuje sa témam ako generačné problémy, obdobie vojny, rasové prenasledovanie a ďalšie. Taktiež však tematicky vychádza zo spomienok na vlastné detstvo a mladosť, ktoré sa snaží zachytiť. Používa veľmi jednoduchý jazyk, voľný verš a najmä výborný rozprávačský talent a satirické myslenie.
Integrovaný obvod

Integrovaný obvod (skratka IO, angl. Integrated Circuit - skratka IC) je zložitá alebo jednoduchá elektronická súčiastka, ktorá v relatívne malom puzdre obsahuje viacero (pri mikroprocesoroch až niekoľko desiatok miliónov) prvkov (predovšetkým tranzistorov, diód, rezistorov a kondenzátorov).
Integrované obvody sa dnes používajú prakticky vo všetkých oblastiach ľudskej činnosti, kde sa využívajú elektronické prístroje. Väčšina typov IO je úzko špecializovaná na určitú funkciu, od analógových obvodov ako sú zosilňovače až po najzložitejšie číslicové obvody, ktorými sú mikroprocesory.

Dejiny

Prvý integrovaný obvod skonštruoval Jack Kilby z firmy Texas Instruments v roku 1958 a v tom istom roku Robert Noyce z Fairchild Semiconductor (nezávisle na ňom). Kilby si svoj vynález dal v roku 1964 patentovať pod číslom 3 138 743. V roku 2000 zaň získal Nobelovu cenu.
Tatra T3R.E

Dejiny

Po tom, ako bola vo firme Alstom spustená výroba novej elektrickej výbavy TV Progress, vyvinula spoločnosť novú výbavu TV Europulse, ktorá je určená na napájanie asynchrónnych trakčných motorov. Prvé dva kusy novej elektrickej výbavy boli v roku 2001 nainštalované do ostravských električiek T3SUCS evidenčných čísel 948 a 968. Po vykonaní príslušných skúšok bola výbava homologizovaná. Vzhľadom na cenu výbavy TV Europulse sa nepristúpilo k ďalším modernizáciám. Europulse sa naďalej používa na novostavby električiek, napr. Tatra T3R.EV alebo Vario LF3.
Jeden kus TV Europulse bol namontovaný aj do pražskej električky T3 ev.č. 6554. Toto vozidlo sa stalo tzv. pokusným králikom. V rokoch 2000 a 2001 jazdilo vozidlo skúšobne s výbavou TV Progress, teda funkčná vzorka typu Tatra T3R.P, na prelome rokov 2001 a 2003 bola osadený výbava TV Europulse. Takto bolo vozidlo v prevádzke až do roku 2005, keď bolo modernizované na sériovú električku T3R.P (ev.č. 8300).

Modernizácia

Okrem dosadenia novej výbavy boli obe ostravské vozidlá celkovo zmodernizované podľa prebiehajúcich rekonštrukcií T3R.P. Pražské vozidlo nejako nijako zmodernizované, bola nainštalovaná iba výbava TR Europulse.
Titus Livius

Ab urbe condita

Názov Liviovho diela vychádza z analistickej tradície rímskej historiografie, ktorá sa zaoberala obvykle dejinami Ríma od jeho počiatkov do vlastných čias napísania dejepisnej práce. Ab urbe condita preto sleduje udalosti rímskych dejín v chronologickom poradí a datuje ich menami konzulov, ktorí každý rok nastúpili do úradu, aj keď tým prerušuje niť svojho rozprávania. 
Z pôvodných 142 kníh sa dochovali knihy I-X pojednávajúce o počiatkoch starovekého Ríma a XXI-XLV (poslednej, 45. knihe chýba záver) pojednávajúce o vojne s Hannibalom. Roku 1772 bol vo Vatikánskej knižnici objavený palimpsest obsahujúci časť knihy XCI. Od roku 1900 boli v Egypte nájdené ďalšie, menšie zlomky, počas 80. rokov napríklad niekoľko slov z knihy XI. Rozsiahle Liviovo dielo bolo už v staroveku skrátené, ale tento výťah (epitomé) sa nám dochovala iba pre knihu I. Ešte i táto skrátená verzia bola pre svoju rozsiahlosť ďalej skracovaná do tzv. perioch, ktoré sa dochovali pre všetkých 142 kníh. Výťahy kníh XXXVII-XXXX (37 – 40) a XXXXVIII-LV (48 – 55) boli objavené v 20. storočí na egyptskom nálezisku v Oxyrhynchu.
Titus Livius vytvoril veľkú časť svojho diela za vlády Augusta. Napriek tomu vykazuje určité republikánske tendencie a túžbu po návrate republikánskeho zriadenia. Takéto hodnotenie je ale ťažké posúdiť, keďže sa posledné knihy jeho diela, v ktorých sa zaoberal koncom republiky a vzostupom Augusta, nedochovali. S istotou možno tvrdiť, že sa Livius staval kriticky voči niektorým hodnotám principátu. 
Ab urbe condita poukazuje na poetický, archaizujúci štýl, ktorým Livius písal a ktorý kontrastuje s jednoduchým štýlom Cicerona a Caesara. Často písal dejiny z uhlu pohľadu rímskych nepriateľov, čím mohli vyniknúť rímske úspechy a cnosti. Tiež u neho dochádza k miešaniu faktu a fikcie, pretože Liviovým hlavným zámerom je vyložiť slávu rímskeho národa, nie objektívny pohľad na dejiny. Opakované vyzdvihovanie rímskych cností a úspechov má zároveň slúžiť ako príklad pre Liviových súčasníkov.
Livius údajne napísal i niekoľko menších filozofických a historicko-filozofických diel, ktoré sa nedochovali.

Liviove zdroje

Livius použil ako svoje pramene staršie diela mnohých analistov: Quinta Fabia Pictora, Quinta Claudia Quadrigaria, Sempronia Aselliona, Licinia Macra a Veleria Antia. V menšej miere využíval i grécky písané dielo historika Polybia a Origines (Počiatky) Marca Porcia Catona. Livius mal prístup tiež do všetkých oficiálnych archívov rímskeho štátu, odkiaľ mohol čerpať faktografické údaje, napríklad ohľadom poradia konzulských dvojíc. Sám sa sťažuje na nedostatok historiografických zdrojov spred vydrancovania Ríma Galmi (387 pred Kr.).

Liviov ohlas

Liviova história poslúžila ako prameň pre veľký počet neskorších rímskych literátov: Lucana, Silia Italica, Aurelia Victora, Cassiodora, Eutropia, Festa, Flora, Grania Liciniana, Orosia a Iulia Obsequenta.
Počas stredoveku záujem o Livia poklesol a bol obnovený počas renesancie, kedy sa ním inšpirovali Boccaccio, Francesco Petrarca aj Dante Alighieri. Francúzsky panovník František I. nechal vyhotoviť veľký počet umeleckých predmetov inšpirovaných Liviovým dielom.
Psybient

História

Medzi prvotný psybient môžeme zaradiť The Infinity Project a ich album Mystical Experiences (1995). Každopádne psybient si získal popularitu až s nástupom projektu Shpongle s albumom Are You Shpongled? (1998). Začína sa používať termín "psybient" a "psychill".

Psychedeliká

Vďaka podobnosti so svojím materinským žánrom goa trancom aj veľká väčšina poslucháčov psybientu požíva halucinogénne drogy, dokonca vo väčšej miere než je tomu u iných foriem psytrancu. O tom, že drogy sú s týmto štýlom spojené, svedčí napríklad skladba od Shpongle „Divine Moments Of Truth“, čo je akási „pocta“ DMT. Vplyv psychedélie môžeme vysledovať nielen v hudbe, ale aj na bookletoch albumov.
Ayguesvives

Poloha

Obec má rozlohu 13,11 km². Najvyšší bod je položený 271 m n. m. a najnižší bod 156 m n. m.

Obyvateľstvo

Počet obyvateľov obce je 2 319 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Mixotrofia

Mixotrofia alebo fakultatívna heterotrofia je kombinácia autotrofie a heterotrofie, presnejšie spôsob výživy organizmu (najčastejšie rastliny), pri ktorom je základná výživa autotrofná, ale v organickom prostredí organizmus prechádza na heterotrofnú výživu.
Patrí sem najmä skupina rastlín, ktoré sa vyživujú autotrofne a súčasne môžu prijímať aj organické látky; nazývame ich mäsožravé rastliny. Žijú v bahnitých pôdach chudobných na dusík a preto si deficit dusíka vyrovnávajú tak, že čerpajú tieto látky zo živočíšnych tiel, ktoré natravujú špeciálnymi enzýmami. Je známych okolo 250 druhov mäsožravých rastlín. Na Slovensku sú známe rosička, tučnica, bublinatka. Cudzokrajné druhy ako sú napr. krčiažniky a mucholapky.
Marigny-le-Cahouët

Poloha

Marigny-le-Cahouët má rozlohu 19,28 km². Najvyšší bod je položený 476 m n. m. a najnižší bod 283 m n. m.

Obyvateľstvo

Marigny-le-Cahouët má 262 obyvateľov (2009).
Graf vývoja obyvateľstva:
Zdroje: INSEE
Kvapka (seriál z roku 2001)

Obsah

Veselá rozprávka o zvedavej Kvapke a jej dobrodružstvách na ceste do sveta.
Solinky

História

S výstavbou tretieho žilinského sídliska sa začalo v roku 1981 a bola ukončená v roku 1988. Ako prvé boli v roku 1981 postavené obytné domy na Javorovej a Gaštanovej ulici. Posledné boli postavené obytné domy na Osikovej ulici. Ďalšia výstavba dvoch obytných domov s viacúčelovým využitím pre obchodné priestory a poštu pokračovala v 90–tych rokoch.

Súčasnosť

Je tu postavených asi 4 310 bytov a býva tu približne 13 000 obyvateľov. Na sídlisku sú tri základné školy, materské školy, pošta, garáže, obchody a čerpacie stanice. Pri sídlisku je postavené Veľkoobchodné centrum Metro, Living centrum a predajňa a servis automobilov Peugeot. Pred koncom roka 2007 (8. decembra) bolo pri sídlisku otvorené Zábavno obchodné centrum MAX Žilina, ktorého súčasťou je veľké množstvo obchodov ako aj päťsálové kino CineMax. Od roku 1990 rozostavaný objekt nazývaný „strašidelný hrad“ bol v decembri 2015 dostavaný a na sídlisku pribudla predajňa potravín BILLA.  
Na sídlisku stojí samostatná farnosť Dobrého pastiera, ktorú zriadil 1. júla 1997 nitriansky diecézny biskup Ján Chryzostom kardinál Korec. Uprostred sídliska je postavený Kostol Dobrého pastiera, ktorý bol slávnostne posvätený 8. mája 1999 diecéznym biskupom. Názvy ulíc na sídlisku sú pomenované podľa stromov: Gaštanová, Smreková, Jaseňová, Javorová, Borová, Osiková, Limbová, Platanová a Dubová. Ďalšie ulice, ktoré patria do mestskej časti: Kopanice, Centrálna, Obvodová, Pod hliniskom, Prielohy, Ulica Jozefa Tombora, Ulica Michala Sinského, Zábrehy a Zadný dielec. Neďaleko sídliska sa nachádza Lesopark Chrasť. Sídlisko Solinky má trolejbusovú dopravu a je napojené na trolejbusovú sieť z troch rôznych smerov (zástavky: Jaseňová, Centrálna, Limbová a Smreková). Od roku 2004 je dopravne prepojené aj so sídliskom Vlčince.
Prosperous

Prosperous (ír. An Chorrchoill) je mesto vo východnej časti Írska, v grófstve Kildare.

V roku 2011 tu žilo 2 248 obyvateľov.
Leží 37 km západne od Dublinu a 11 km severozápadne od Naas, na križovatke ciest R403 a R408. Severne od mesta sa rozkladá lesopark Donadea Forest Park.
Colonard-Corubert

Poloha

Obec má rozlohu 14,1 km². Najvyšší bod je položený 261 m n. m. a najnižší bod 142 m n. m.

Obyvateľstvo

Počet obyvateľov obce je 253 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Charnay (Rhône)

Poloha

Obec má rozlohu 7,06 km². Najvyšší bod je položený 446 m n. m. a najnižší bod 206 m n. m.

Obyvateľstvo

Počet obyvateľov obce je 1 078 (2009).
Nasledujúci graf zobrazuje vývoj počtu obyvateľov v obci.
Zdroje: INSEE